અમેરિકાએ માની લીધું છે કે ભારત એનએસજીનું સભ્ય થાય તેવી તમામ શરતો સ્વીકારી છે, અને તે ધરાવે છે. જો કે ભારત એનએસજીનું સભ્ય ન બને તે માટે ચીન વિલનનો રોલ ભજવી રહ્યું છે, તે બાબત પણ અમેરિકા સારી રીતે જાણે છે. અમેરિકાએ ભારતને એસટીએ-1નો વિશેષ દરજ્જો આપવાનું કારણ શું? ચીનની વધતી જતી દાદાગીરી અને લશ્કરી તાકાતને અંકુશમાં રાખવા માટે જ અમેરિકાએ ભારતને આર્થિક અને લશ્કરની રીતે તાકાતવર બનાવવાનું મનોમન નક્કી કરી નાંખ્યું છે. તાજેતરમાં જ અમેરિકાએ રક્ષા વિધેયક પસાર કર્યું ત્યારે ભારત સાથે સંરક્ષણ ભાગીદારી વધુ મજબૂત કરવાની દરખાસ્ત કરી છે. જેનો સીધો અર્થ એ થાય કે ચીનને આગળ વધુ અટકાવવા માટે ભારતને મજબૂત બનાવવાની ચાલ છે. ભારત મજબૂત થશે તો પાકિસ્તાન શાંત રહેશે. મોદી અને ટ્રમ્પના ઉષ્માભર્યા સંબધો કામ કરી રહ્યા હોય તેમ હાલ તો દેખાઈ રહ્યું છે, પણ તેની સાથેસાથે ટ્રમ્પ બાજી ગોઠવી રહ્યા છે. ભારત ખુબ મોટો લોકશાહી ધરાવતો દેશ છે, તેને લશ્કરી તાકાત મજબૂત કરવા માટે રક્ષા સાધનોની જરૂર છે, જેથી ભારત સાથે અમેરિકા વધુ ઘનિષ્ઠ સંબધો બનાવી રહ્યું છે. ભારતીયો વગર અમેરિકા પણ અઘુરુ છે.